नॉर्डवीपीएन एक निजी वर्चुअल प्राइवेट नेटवर्क (वीपीएन) सर्विस प्रोवाइडर है। इसके पास विंडोज़, मैकओएस और लिनक्स के लिए डेस्कटॉप एप्लिकेशन, एंड्रॉइड और आईओएस के लिए मोबाइल ऐप, साथ ही वायरलेस रूटर, एनएएस डिवाइस और अन्य प्लेटफार्मों के लिए एंड्रॉइडटीवी के मैनुअल सेटअप की एक एप्लिकेशन भी उपलब्ध है।

नॉर्डवीपीएन पनामा में स्थित है, जैसा कि देश में कोई अनिवार्य डाटा प्रतिधारण के लिए कोई अनिवार्य कानून नहीं है और यह फाइव आइज़ या फोर्टीन आईज़ गठबंधन में भाग नहीं लेता है।

इतिहास
------

जैसा कि इसकी वेबसाइट पर बताया गया है, नॉर्डवीपीएन को 2012 में "बचपन के चार दोस्तों" द्वारा स्थापित किया गया था। मई 2016 के अंत में, इसने एक एंड्रॉइड ऐप पेश की, इसके बाद उसी साल जून में इसका आईओएस ऐप भी आया। अक्टूबर 2017 में, उसने गूगल क्रोम के लिए एक ब्राउज़र एक्सटेंशन लॉन्च किया। जून 2018 में, इस सर्विस ने एंड्रॉइड टीवी के लिए एक एप्लिकेशन लॉन्च की। अक्टूबर 2019 तक, नॉर्डवीपीएन 62 देशों में 5,200 से अधिक सर्वर का संचालन करने लगा।

मार्च 2019 में, यह बताया गया कि नॉर्डवीपीएन को रूसी अधिकारियों द्वारा प्रतिबंधित वेबसाइटों की एक राज्य प्रायोजित रजिस्ट्री में शामिल होने का निर्देश मिला, जो रूस के नॉर्डवीपीएन उपयोगकर्ताओं को रूस की राज्य सेंसरशिप को दरकिनार करने से रोकेगा। कथित तौर पर, रूसी अधिकारियों द्वारा नॉर्डवीपीएन को निर्देशों का पालन करने या अवरोध का सामना करने के लिए एक महीने का समय दिया गया था। प्रोवाइडर ने उनके अनुरोध का अनुपालन करने से इनकार कर दिया और 1 अप्रैल को अपने रूसी सर्वरों को बंद कर दिया। जिसके परिणामस्वरूप, नॉर्डवीपीएन अभी भी रूस में चल रहा है, लेकिन इसके रूसी उपयोगकर्ताओं के पास स्थानीय सर्वर तक कोई पहुंच नहीं है।

सितंबर 2019 में, नॉर्डवीपीएन ने व्यापार के लिए एक वीपीएन समाधान की घोषणा की थी, जिसे नॉर्डवीपीएन टीम्स कहा गया। इसे  छोटे और मध्यम व्यवसायों, दूरस्थ टीमों और फ्रीलांसरों के लिए बनाया गया है, ताकि वे सुरक्षित रूप से अपने कार्य संसाधनों तक पहुंच सकें।

दिसंबर 2019 में, नॉर्डवीपीएन नवगठित 'वीपीएन ट्रस्ट इनिशिएटिव' के पांच संस्थापक सदस्यों में से एक बन गया, जो कि ऑनलाइन सुरक्षा के साथ-साथ उद्योग में अधिक आत्म-नियामकता और पारदर्शिता को बढ़ावा देने का वादा करता है।

विशिष्टताएँ
-----------

नॉर्डवीपीएन, सेवा द्वारा संचालित एक रिमोट सर्वर के माध्यम से सभी उपयोगकर्ताओं के इंटरनेट ट्रैफ़िक को रूट करता है, जिससे उनके आईपी एड्रेस को छिपाया जाता है और आने- जाने वाले डाटा को एन्क्रिप्ट किया जाता है। एन्क्रिप्शन के लिए , नॉर्डवीपीएन अपने अनुप्रयोगों में ओपनवीपीएन और इंटरनेट की एक्सचेंज वी2/आईपीसेक तकनीक का उपयोग करता है। सामान्य-उपयोग वाले वीपीएन सर्वरों के अलावा, यह प्रदाता विशिष्ट उद्देश्यों के लिए सर्वर प्रदान करता है, जिसमें पी2पी शेयरिंग, दोहरी एन्क्रिप्शन और टॉर एनोनिमिटी नेटवर्क से कनेक्शन शामिल है।

एक वक्त पर, नॉर्डवीपीएन रूटर्स के लिए एल2टीपी/आईपीसेक और प्वाइंट-टू-प्वाइंट टनलिंग प्रोटोकॉल (पीपीटीपी) कनेक्शन का इस्तेमाल करता था, लेकिन बाद में इन्हें हटा दिया गया, क्योंकि ये काफी हद तक अप्रचलित और असुरक्षित थे।

नॉर्डवीपीएन के पास विंडोज़, मैकओएस और लिनक्स के लिए डेस्कटॉप एप्लिकेशन हैं, साथ ही साथ एंड्रॉइड और आईओएस के लिए मोबाइल एप्स और एंड्रॉइड टीवी एप है। इसके सब्सक्राइबर्स को क्रोम और फ़ायरफ़ॉक्स ब्राउज़रों के लिए एन्क्रिप्टेड प्रॉक्सी एक्सटेंशन की भी सुविधा मिलती है। सब्सक्राइबर्स एक साथ 6 उपकरणों को इस पर जोड़ सकते हैं।

नवंबर 2018 में, नॉर्डवीपीएन ने दावा किया कि इसकी नो-लॉग पॉलिसी का सत्यापन प्राइसवाटरहाउस कूपर्स एजी द्वारा एक ऑडिट के माध्यम से किया गया था। 

जुलाई 2019 में, नॉर्डवीपीएन ने प्रायोगिक वायरगार्ड प्रोटोकॉल पर आधारित एक नया वीपीएन टूल नॉर्डलिन्क्स जारी किया, जिसका उद्देश्य आईपीसेक और ओपनवीपीएन टनलिंग प्रोटोकॉल की तुलना में बेहतर प्रदर्शन करना है। नॉर्डलिन्क्स लिनक्स उपयोगकर्ताओं के लिए उपलब्ध है और, वायर्ड यूके द्वारा किए गए परीक्षण के अनुसार, "यह कुछ परिस्थितियों के तहत सैकड़ों एमबी/सेकंड की गति बढ़ा सकता है।"

अप्रैल 2020 में, नॉर्डवीपीएन ने अपने सभी प्लेटफार्मों पर वायरगार्ड-आधारित नॉर्डलिन्क्स प्रोटोकॉल को जारी करने की घोषणा की। इस व्यापक अनुपालन से पहले, कुल 256,886 परीक्षण किए गए थे, जिसके अंतर्गत आठ देशों के 19 शहरों में 9 अलग-अलग प्रदाताओं पर 47 आभासी मशीनें शामिल थीं। परीक्षण में ओपनवीपीएन और आइकेईवी2, दोनों की तुलना में बेहतर औसत डाउनलोड और अपलोड स्पीड पाई गई।

अभिनंदन
-------

पीसी मैगज़ीन द्वारा फरवरी 2019 में की गई समीक्षा में, नॉर्डवीपीएन की मजबूत सुरक्षा सुविधाओं और "सर्वरों के विशाल नेटवर्क" के लिए इसकी प्रशंसा की गई थी, हालांकि इसके प्राइस टैग को महंगा बताया गया था। सीएनईटी द्वारा मार्च 2019 में की गई समीक्षा में नॉर्डवीपीएन के (एक साथ) छह कनेक्शन और समर्पित आईपी ऑप्शन्स को सकारात्मक रूप में नोट किया गया था। अक्टूबर 2019 में टॉम्स गाइड द्वारा प्रकाशित एक सकारात्मक समीक्षा में, समीक्षक ने यह निष्कर्ष दिया कि "नॉर्डवीपीएन सस्ती है और सभी सुविधाएँ भी प्रदान करता है, जिसे वीपीएन का प्रयोग करने वाले पेशेवर भी उपयुक्त पाएंगे"। समीक्षक ने यह भी लिखा था कि इसकी सेवा की शर्तों में किसी राष्ट्र के क्षेत्राधिकार का भी कोई उल्लेख नहीं है, और इस कारण से कंपनी अपने स्वामित्व के बारे में अभी और पारदर्शी बन सकती है। इसलिए कंपनी ने तब अपनी शर्तों में संशोधन किया और स्पष्ट रूप से पनामा को अपने अधिकार क्षेत्र के रूप में उल्लेख किया है। टेकरडार ने चीन की ग्रेट फ़ायरवॉल सहित अन्य राज्य-स्तरीय इंटरनेट सेंसरशिप से बचने के लिए नॉर्डवीपीएन के प्रयोग की सलाह दी है।

बाह्य कडि़याँ
-------------

1. ↑  "How can I protect myself from government snoopers?". *the Guardian* (अंग्रेज़ी में). 2016-11-24. अभिगमन तिथि 2020-12-11.
2. ↑  "NordVPN Launches Android TV App". *Lifehacker Australia* (अंग्रेज़ी में). 2018-06-18. अभिगमन तिथि 2020-12-11.
3. ↑  Gewirtz, David. "​Inside a VPN service: How NordVPN conducts the business of Internet privacy". *ZDNet* (अंग्रेज़ी में). अभिगमन तिथि 2020-12-11. `|title=` में 1 स्थान पर zero width space character (मदद)
4. ↑  "NordVPN Is Now Available On Android TV". *Android Headlines* (अंग्रेज़ी में). 2018-06-19. अभिगमन तिथि 2020-12-11.
5. ↑  "NordVPN Launches Extension For Google Chrome Browser". *Android Headlines* (अंग्रेज़ी में). 2017-10-03. अभिगमन तिथि 2020-12-11.
6. ↑  "Russian VPN Ban – Can VPNs Be Fully & Completely Blocked in Russia?". *www.technadu.com* (अंग्रेज़ी में). अभिगमन तिथि 2020-12-18.
7. ↑  September 2019, Anthony Spadafora 12. "NordVPN Teams is a VPN solution for businesses". *TechRadar* (अंग्रेज़ी में). अभिगमन तिथि 2020-12-18.
8. ↑  "Industry-Leading i2Coalition Launches 'VPN Trust Initiative' | TechNadu". *www.technadu.com* (अंग्रेज़ी में). अभिगमन तिथि 2020-12-18.
9. ↑  "Can a New Alliance Help VPN Companies Prove Themselves Trustworthy?". *PCMAG* (अंग्रेज़ी में). अभिगमन तिथि 2020-12-18.
10. ↑  McCue, T. J. "How Does A VPN Work?". *Forbes* (अंग्रेज़ी में). अभिगमन तिथि 2020-12-18.
11. ↑  July 2018, Desire Athow 26. "How to choose a security protocol in the NordVPN Windows and Android apps". *TechRadar* (अंग्रेज़ी में). अभिगमन तिथि 2020-12-18.
12. ↑  Hodge, Rae. "NordVPN review: An encryption powerhouse with the biggest VPN bang for your buck". *CNET* (अंग्रेज़ी में). अभिगमन तिथि 2020-12-18.
13. ↑  WIRED (2020-09-16). "The best VPN services tested for speed, reliability and privacy". *Wired UK* (अंग्रेज़ी में). आइ॰एस॰एस॰एन॰ 1357-0978. अभिगमन तिथि 2020-12-18.
14. ↑  "NordVPN Launches NordLynx "WireGuard" on All Its Platforms | TechNadu". *www.technadu.com* (अंग्रेज़ी में). अभिगमन तिथि 2020-12-18.
15. ↑  "NordVPN Review: Easy But Slow". *web.archive.org*. 2018-04-14. मूल से पुरालेखित 14 अप्रैल 2018. अभिगमन तिथि 2020-12-18.सीएस1 रखरखाव: BOT: original-url status unknown (link)